open-index/open-wikipedia-markdown huggingface dataset:
The Knife

«**The Knife**» er ein song av det progressive rockebandet Genesis frå det andre albumet deira *[[Trespass]]* frå 1970. Han vart ofte spelt på konsertane til bandet dei første åra og eit konsertopptak finst på *[[Genesis Live]]* frå 1973). Han vart òg sporadisk spelt på konsertar heilt fram til 1982 (etter 1975 i ein forkorta versjon). Den første halvdelen av songen vart gjeven ut som singel i mai 1971 (med den andre halvdelen som B-side), men gjekk ikkje inn på singellistene. 

Songen var uvanleg aggressiv for å vere Genesis på denne tida, då dei fleste songane deira bestod av dempa, akustiske songar med poetiske tekstar. Songen starta med eit hoppande, marsjliknande orgelriff med tungt forvrengd gitar og bass, og kaotisk tromming. Peter Gabriel sa han ønskte å skrive noko som hadde stemninga som «Rondo» av The Nice hadde. I teksten var Gabriel inspirert av ei bok om Gandhi, «wanted to try and show how all violent revolutions inevitably end up with a dictator in power».

«The Knife» vart vanlegvis framført som ekstranummer. Under ein konsert i juni 1971 vart Peter Gabriel så riven med mot slutten av songen at han hoppa frå scenen og ut i publikum, og braut okla som følgje av dette. 

Songen vart spelt som siste ekstranummer under «Six of the Best»-konserten i 1982, som var ei gjenforeining av den klassiske besetninga til Genesis. 

## Medverkande
*Tony Banks – orgel
*Peter Gabriel – solovokal, fløyte, perkusjon
*John Mayhew – trommer
*Anthony Phillips – gitar
*Mike Rutherford – bass

## Bakgrunnsstoff
* 

## Kjelder

**Denne artikkelen bygger på «[[:en:The Knife (song)|The Knife (song)]]» frå ,  den 24. september 2012.* 
*** oppgav desse kjeldene:*
Nordfjord folkehøgskule

**Nordfjord folkehøgskule** er ein kristen folkehøgskule som ligg på Vereide i Gloppen kommune i Vestland fylke.  Skulen tar årleg imot om lag 135 elever, og er eigd av Normisjon. Skulen kallar seg «friluftslivskulen» og gjer mykje bruk av naturområda i kommunen.

Skulen vart bygd i 1923 som *Nordfjord ungdomsskule* av Nordfjord indremisjon, no Normisjon region Sogn og Fjordane. I 1923 var kristelege folkehøgskular allereie oppretta i Førde og Balestrand. Skulen på Vereide vart bygd som ei åndeleg motvekt til radikalismen representert av Firda vidaregåande skule som vart bygd på Sandane året i før (1922). 
Bertel Kåle vart den fyrste styraren ved skulen. Han kom frå ei stilling som lærar ved Sunnfjord Folkehøgskule i Førde. Skulen har reist ein minnestein etter Kåle på skulen.

Nordfjord folkehøgskule har etablert *Gloppefjord Sommarhotell* for å sikre inntekter i sommarhalvåret. Hotellet tilbyr romma i hovudbygningen. *Sandane Vandrarheim* er også ein del av utleiesatsinga til skulen, det internatromma til skulen vert leigde ut. Skulelokala er også brukt til arrangement og lokale tilstellingar i samband med høgtider og 17. mai.

#### Linjefag ved skulen:
* Friluftsliv / Ekspedisjon
* Friluftsliv / Ski og surf
* Friluftsliv / Norske eventyr
* Friluftsliv / Jakt og fiske
* Friluftsliv / Vind og vatn
* Friluftsliv / UT
*Friluftsliv / KRIK
* Friluftsliv / Fjellsport
* Friluftsliv / Bu og fritid
*Friluftsliv / Vegleiing

## Kjelder

**Denne artikkelen bygger på «[[:nb:Nordfjord folkehøgskule|Nordfjord folkehøgskule]]» frå ,  den 24. september 2012.*  
 

## Bakgrunnsstoff
* Nordfjord folkehøgskule
* Bertel Kåle i Sogn og Fjordane fylkesleksikon
Attitude

***attitude*** er eit britisk livsstilsmagasin for homofile. Magasinet vert seld over heile verda og er tilgjengeleg på iPad og iPhone via App Store og Android via Google Play. Den fyrste utgåva vart gjeven ut i mai 1994. Sidan mars 2011 har det vorte laga ein eigen thaiutgåve.

## Innhald
Fleire kjendiser har vore på framsida av magasinet, mellom anna Rupert Grint, Tony Blair, Daniel Radcliffe, Madonna, Heath Ledger, Sacha Baron Cohen som Brüno, David Cameron, Clive Owen, David Beckham, Take That, James Franco, Dominic Cooper, Mitch Hewer, Mark Feehily, Kevin McDaid, Kylie Minogue, Marilyn Manson, Elton John, McFly, Robbie Williams, Rupert Everett, Justin Timberlake, Philip Olivier, Freddie Ljungberg, George Michael, Rufus Wainwright, Will Young, Christina Aguilera, Dermot O'Leary, John Barrowman, Gary Lucy, Beth Ditto, Cheyenne Jackson og Scissor Sisters. 

I mai 2005 vart Tony Blair den fyrste statsministeren som har gjeve eit intervju med eit tidsskrift for homofile. Fire år seinare gav han sitt andre intervju med eit tidsskrift for homofile nokonsinne då han vart intervjua for å markere at det var 15 år sidan *attitude* vart gjeven ut fyrste gong. 

I februar 2010 var leiaren for Det konservative partiet, David Cameron, på framsida av magasinet då han gav sitt fyrste intervju med eit tidsskrift for homofile.

## Kjelder

**Denne artikkelen bygger på «[[:en:Attitude (magazine)|Attitude (magazine)]]» frå ,  den 24. september 2012.*
Hemsedal skisenter

**Hemsedal skisenter** er eit skisenter som ligg i Hemsedal kommune i Buskerud fylke. Anlegget ligg på sørsida av dalen vest for tettstaden Trøym/Hemsedal.

Hemsedal skisenter er det nest største skisenteret i Noreg, med 42 bakkar og 21 heisar, inkludert fleire terrengparkar. Senteret har skiskule, barneheisar, bakkar for næmingar, utleige av ski, sportsbutikk, barnepass, restaurantar, kafear, matbutikk m.m. Det er også gode forhold for off piste og toppturar.

Hemsedal Skisenter AS eig og driv Hemsedal Booking som formidlar overnatting i Hemsedal. Hemsedal Skisenter er eigd av Skistar AB, som også driv skisenter i Trysil i Noreg, og Sälen, Vemdalen og Åre i Sverige.

## Kjelder

**Denne artikkelen bygger på «[[:nb:Hemsedal skisenter|Hemsedal skisenter]]» frå ,  den 24. september 2012.*  
 

## Bakgrunnsstoff
* Skistar
* Hemsedal Skisenter
* Hemsedal Turistkontor
* Hemsedal kommune
Watcher of the Skies

«**Watcher of the Skies**» er den første songen på albumet *[[Foxtrot av Genesis|Foxtrot]]* av Genesis frå 1972. Tittelen er lånt frå John Keats-diktet «On First Looking into Chapman's Homer» frå 1817:

Then felt I like some watcher of the skies
When a new planet swims into his ken;


Songen opna ofte konsertane til bandet og eit konsertopptak finst på albumet *[[Genesis Live]]* frå 1973. Songen opnar med ein introduksjon spelt på Mellotron. I følgje Tony Banks var introduksjonen meint å ta nytte av dei tonale styrkane til Mellotron-modellen han nytta på denne tida:

:«Det var gjort melodramatisk med vilje for å mane fram eit inntrykk av utruleg storleik. Det var ein usedvanleg lyd. På den gamle Mellotron Mark 2 var det desse to akkordane som høyrdest verkeleg bra ut på det instrumentet. Det var somme akkordar du aldri kunne spele på det instrumentet fordi dei ville vere så ustemte. Desse akkordane skapte ein utruleg atmosfære. Det er derfor det er eit særs bra introduksjonsnummer. Han høyrdest aldri så bra ut på den seinare Mellotronen».

Dei to akkordane det er snakk om er Hmaj7/F# og C#/F#. Den lange klaverintroduksjonen glir over i hovuddelen, der ein staccato enkel note vert repetert i 6/4-takt (liknande rytmen i 5/4-takt frå «Mars» i Gustav Holst sin *[[Planetane]]*) spelt over eit mønster med vedvarande orgelakkordar. Etter versa kjem det ein uvanleg polyrytme-del, der staccatoriffet vert endra til 8/4-takt, spelt mot ein Mellotron/orgeldel i 6/4-takt.

Teksten vart skriven av Banks og Mike Rutherford under ein lydsjekk for ein konsert i Napoli. Medan dei såg over det aude landskapet ved flyplassen der dei øvde, lurte dei på korleis ei folketom jord ville sjå ut for eit romvesen som vitja jorda.

Han opna konsertane til bandet i 1972-1974 og vart spelt fast på konsertane deira til inn i 1980-åra. I nyare år har han vorte spelt som ein medley i lag med songen «It» (frå *[[The Lamb Lies Down on Broadway]]*), som ein kan høyre på *[[Three Sides Live]]*. Songen vart aldri framført med tekst etter at Gabriel slutta i bandet.

Under konsertane hadde Peter Gabriel på seg store flaggermusvengjer på sida av hovudet, UV-sminke krig augo som lyste i ultrafiolett lys og ei mangefarga kappe.

Songen vart spelt inn på ny i 1972 i ein heilt annleis og forkorta singelversjon. Denne versjonen vart gjeven ut på ny i 1998 på plateboksen Genesis Archive 1967-75.

Songen vart framført av Phish under seremonien for Rock & Roll Hall of Fame i 2010, då Genesis vart innlemma i æresgalleriet.

## Medverkande
*Peter Gabriel: vokal, tamburin, basstromme
*Steve Hackett: elektrisk gitar
*Mike Rutherford: bass, korvokal
*Phil Collins: trommer, korvokal
*Tony Banks: Hammondorgel, Mellotron, korvokal

## Kjelder

**Denne artikkelen bygger på «[[:en :Watcher of the Skies|Watcher of the Skies]]» frå ,  den 24. september 2012.* 
*** oppgav desse kjeldene:*

## Bakgrunnsstoff
*
Harald Aars

**Harald Aars** () var ein norsk arkitekt, fødd og død i Kristiania/Oslo der han òg hadde det meste av sitt virke.

Aars var utdanna ved Kristiania tekniske skole i 1895 og studerte deretter ved Royal College of Art i London i åra 1897-98. I 1904 etablerte han eigen arkitektpraksis i Kristiania.

I dei fyrste åra av privatpraksisen teikna han ein del bustadhus og kyrkjer i tillegg til skulebygg. Han hadde òg eit samarbeid med Harald Hals og Lorentz Harboe Ree og i lag med dei var han med på å planleggje og teikne Gimlekomplekset; bustadhusa rundt Frogner kyrkje i Bygdøy allé, Oslo.

Aars teikna òg byens første kino, Regina teater på Grünerløkka. 

I 1911 stod han for teikningane til Piperviken kyrkje. Kyrkja var delvis middelalderinspirert og låg i Munkedamsveien i Oslo, ho blei reven i samband med reguleringa av Vikaområdet i 1959. Aars fekk Houens fonds diplom for sitt arbeide i 1923.
	
Om lag på same tid som han arbeidde med Piperviken kyrkje, fekk han oppdraget med å teikne Lovisenberg kyrkje for Diakonissehuset. Kyrkja er av ein heilt anna karakter enn den fyrste, Lovisenberg er i nyromansk stil med trekk frå gotikk og har saltak tekka med skifer og sidestilt tårn. 

I åra 1920-40 var han byarkitekt i hovudstaden og var med å setje preg på nybygg og reguleringsvirke.

Av øvrig arbeid fra Aars må nemnast Fagerborg skule frå 1916, St. Hanshaug Terrasse, Ullevålsveien 16 frå same år og Geitmyrsveien 3-7 frå 1925. I 1918-20 utforma han Bislett bad i nordisk nybarokk saman med Lorentz Harboe Ree. Øvre Slottsgate 27 er ein forretningsgard i nordisk nybarokk frå 1919. Året etter stod han for Vestre Frikyrkje i Pilestredet 69, Hersleb skule er frå 1922–24 og var i lag med L.H. Ree. Dei såkalla Ilakvartala med Uelands gate 26-52 (kvartal IIB, 1923-33) og Fougstads gate 27-51 (kvartal IIA, 1925-26). Sagene brannstasjon er frå 1931. Fyrste del av Elvebakken vidaregående skule frå 1937–38 er òg av Aars.

Aars var innehavar av Vasaorden, Nordstjerneordenen og Finlands kvite roses orden.

## Kjelder
* Harald Aars frå Norsk biografisk leksikon
* Harald Aars frå Artemisia
* Byantikvarens gule liste (om Sagene brannstasjon/Sandakerveien 58)

## Bakgrunnsstoff
Supper's Ready

«**Supper's Ready**» er ein song av det britiske rockebandet Genesis, gjeven ut på albumet *[[Foxtrot av Genesis|Foxtrot]]* frå 1972. Bandet spelte ofte heile stykket på konsertane sine i fleire år etter albumet kom ut. Det finst konsertopptak på *[[Seconds Out]]* (1977), *[[Genesis Archive 1967-75]]* og *[[Genesis Live 1973–2007]]*.

I eit intervju oppsummerte Peter Gabriel «Supper's Ready» som «ei personleg reise som endar opp med at ein vandrar gjennom scener frå Openberringa i Bibelen...det er alt eg vil sei». 

## Struktur
Songen har ei lengd på nesten 23 minuttar og er delt inn i sju delar. Fleire musikalske og lyriske tema dukkar opp gjennom heile stykket. Som mange progressive rockestykke inneheld songen mange endringar i takt, forteikn, leiemotiv, instrumentering og stemning.

Songen er tilskriven av heile bandet (Banks/Collins/Gabriel/Hackett/Rutherford). I forskjellige intervju seier Banks at han komponerte mykje av musikken medan han framleis var student på universitetet. Gabriel skreiv det meste av teksten. Collins medverka mykje med arrangement og overgangane mellom stykka. 

Dei sju delane av songen er «Lover's Leap», «The Guaranteed Eternal Sanctuary Man», «Ikhnaton and Itsacon and Their Band of Merry Men», «How Dare I Be So Beautiful?», «Willow Farm», «Apocalypse in 9/8 (Co-Starring the Delicious Talents of Gabble Ratchet)» og «As Sure As Eggs Is Eggs (Aching Men's Feet)»

«Willow Farm» var opphavleg ein eigen song, med musikk og tekst av Gabriel. 

## Medverkande

*Peter Gabriel – vokal, fløyte, basstromme, tamburin og obo 
*Steve Hackett – elektrisk gitar, 6- og 12-strengs akustisk gitar
*Mike Rutherford – bass, 12-strengs akustisk og elektrisk gitar, basspedalar, cello, korvokal
*Tony Banks – piano, Hohner pianet, Hammondorgel, mellotron, handsama piano, 12-strengs akustisk gitar, korvokal, 
*Phil Collins – trommer, korvokal, perkusjon

## Kjelder

**Denne artikkelen bygger på «[[:en :Supper&#39;s Ready|Supper&#39;s Ready]]» frå ,  den 24. september 2012.* 
*** oppgav desse kjeldene:*


## Bakgrunnsstoff
*Tony Banks vert intervjua om korleis dei skreiv songen
Ford Madox Brown

**Ford Madox Brown** () var ein britisk målar, kjend for sine historiemåleri og ein utprega grafisk versjon av den prerafaelittiske stilen. Sjølv om han var nært knytt Den prerafaelittiske brorskapen, var han aldri medlem av gruppa.

## Liv og gjerning
Brown var fødd i Calais av britiske foreldre. Han utdanna seg i Belgia, Italia og Paris og vekte stor merksemd i 1844, då han i ein konkurranse om freskoar stilte med to historiske komposisjonar av mellomaldermotiv. Under eit besøk i Roma året etter, vart han inspirert av måleria til Friedrich Overbeck og Peter von Cornelius. I 1846 reiste han tilbake til London.

Han opponerte mot det akademiske måleriet som han meinte bestod av banale komposisjonar, teatralske figurar og tilsikta belysning i ateliera. Brown sine figurar skulle framstå som intense, både i uttrykk og i haldning. I 1849 stilte han 'Kong Lear forbannar Cordelia', samstundes som prerafaelittene Dante Gabriel Rossetti, William Holman Hunt og John Everett Millais for fyrste gong stilte ut sine verk. Browns neste måleri, 'Chaucer ved Edvard IIIs hoff', vart premiert.

Browns kanskje mest berømte måleri er 'Det siste av England' (*The Last of England*), ferdigmåla i 1855. Biletet portretterer eit par fattige emigrantar når dei seglar av stad på det skipet som fører bort frå England for alltid. Måleriet var inspirert av avskjeden til den prerafalittiske skulptøren Thomas Woolner som forlet England til fordel for Australia. Biletet er komponert i samsvar med Browns karakteristiske lineære energi, og med hovudvekta på tilsynelatande groteske og banale detaljer som til dømes kålhovuda som heng ned langs skipssida.

Browns viktigaste måleri er 'Arbeid' (*Work*), eit verk som vart til i åra mellom 1852 og 1863, og som han stilte ut i ei vandreutstilling. Biletet er lada av symbol, der kvar figur og person representerer ein bestemt sosial klasse og syner rolla den har i det moderne indsutrisamfunnet. Brown skreiv ein katalog som fylgde biletet gjennom utstillingane.

Mellom andre større verk av Brown er ein syklus på tolv måleri som viser byen Manchester si historie, til dels på ironisk og sarkastisk vis. Vidare måla verk som 'Kristus vaskar føtene til Peter' (1852), 'Elias vaker over sonen til enkja', 'Romeos avskjed frå Julie', 'Maria Stuarts siste stunder' og 'Cromwell'.

## Kjelder

**Denne artikkelen bygger på «[[:nb:Ford Madox Brown|Ford Madox Brown]]» frå ,  den 24. september 2012.*  
 

## Bakgrunnsstoff
Synkronmotor

Ein **synkronmotor** er ein elektrisk vekselstraummotor der rotoren er permanent magnetisert (ev. har likestraumsmagnetisering). Ved stasjonær drift får motoren då same omdreiingsfart som det magnetiske dreiefeltet frå vekselstraumen i stator-viklingane. Med andre ord går motoren synkront (i takt) med vekselstraumen. Det er ikkje mogleg å driva ein synkronmotor direkte frå likespenning. Ein asynkronmotor er derimot ein motor som har tap i motoren slik at farten minkar litt.

Synkronmotorar krev sleperingar og børstar for å levera spenning til rotoreksitasjonen. Asynkronmotorer treng ikkje børstar eller sleperingar, men nokr har det til bruk av mjukstart og kontrollering av farten. Der ein synkronmotor krev rotorviklingar kan ein asynkronmotor bruka korstlutningsbur eller såkålla «ekorn-bur». Ein synkronmotor kan også monterast med permanente magnetar i rotoren som gjer at ein kan fjerna sleperingane, rotorviklingane, likespenningsmagnetiserings ystemet og effektreguleringa.

Ein synkronmotor krev ein startmekanisme til han har nådd synkron fart. Ein trefasa asynkronmotor startar ved å berre tilføra straum, men ein einfasa asynkronmotor treng også ein startmekanisme. På ein synkronmotor kan ein justera spenninga, medan på ein asynkronmotor må spenninga vera den same for at motoren skal gå. Generelt er ein synkronmotor meir effefktiv enn ein asynkronmotor.

Vanlegvis byggjer ein ikkje synkrone motorar på mindre enn 750 kW pga kostnadene og den kompliserte oppbygginga, men permanente magnet- og elektrisk styrte permanente synkronmotorar er tilgjengelege i mindre storleikar.

## Kjelde

*Innleiinga er henta frå bokmålswikipedia: Synkronmotor, 25. september 2012.*
Fredrik Heggeland

**Fredrik Heggeland** () er ein norsk fotballspelar som speler fpå Brann si B-liste frå og med hausten 2012. Det vil seia at han sjølv om han ikkje er profesjonell tippeligaspelar, kan vera med å spela i tippeligakampar.

Sommaren 2010 vart Heggeland teken opp i A-stallen til Løv-Ham, og han har spelt fleire kampar på aldersbestemte landslag. Han debuterte i 1. divisjon i den niande serierunden i 2010 heime mot Strømmen IF. Hausten 2011 var han på prøvespel i Vålerenga.

Etter 2011-sesongen vart Løv-Ham og Fyllingen Fotball slått saman til FK Fyllingsdalen, og Heggeland heldt fram i den nye klubben. Heggeland gjekk over til SK Brann i juli 2012.

## Kjelder

**Denne artikkelen bygger på «[[:nb:Fredrik Heggeland|Fredrik Heggeland]]» frå ,  den 25. september 2012.*  
 

### Fotnotar

## Bakgrunnsstoff

* Profil på Altomfotball.no
* Profil på Brann.no
Grammy Hall of Fame

**Grammy Hall of Fame Award** er ein musikkpris innstifta i 1973 for å heidra innspelingar som er eldre enn 25 år og har «kunstnarisk eller historisk verdi» (*qualitative or historical significance*). 
Han er ein del av Grammy-prisane som blir delt ut av National Academy of Recording Arts and Sciences i USA. Prisen kan gå til enkeltinspelingar, singlar eller album, i alle sjangrar medrekna klassisk musikk, rock, country, R&B, opera, teater og film. Fram til 2010 hadde rundt 850 innspelingar fått prisen.

## Bakgrunnsstoff
*Offisiell nettstad 

## Kjelder

**Denne artikkelen bygger på «[[:sv:Grammy Hall of Fame Award|Grammy Hall of Fame Award]]» frå ,  den 25. september 2012.*
Lofoten folkehøgskole

**Lofoten folkehøgskole** er ein frilynt folkehøgskole i Kabelvåg i Nordland fylke. 

Skolen tar årleg imot omkring 90 elevar, og er eigd av Lofoten folkehøgskolelag. Han vart etablert i 1901.

Lofoten folkehøgskole er den folkehøgskolen i Noreg som tar imot flest danske og svenske elevar.

#### Linjefag ved skolen
*Naturfoto
*Proffoto
*FotoKreativ

*Friluftsliv – Fjell & ekspedisjon
*Friluftsliv – Surfing & ski
*Friluftsliv – Ski & klatring
*Friluftsliv – Klatring & topptur
*Friluftsliv - Lofoten Watch
*Friluftsliv - Vinterfriluftsliv

## Referansar

## Bakgrunnsstoff
*Lofoten folkehøgskole
Gázi

**Gázi** (gresk Γκάζι) er ein bydel i Aten i Hellas. Han omgjer det gamle gasskraftverket, som no er eit industrimuseum og utstillingsplass, kjend som Gázi, ved sida av Keramikós og i nærleiken av Akropolis.
 
I landsbyen ligg eit industiellt museum for moderne arkitektur, Tekhnópolis, som sprer seg over eit om lag 33 000 kvadratmeter stort område. 

Dei siste ti åra har det vore sterk vekst av homofile, og det finst mange barar, klubbar, kaféar og restaurantar for homofile.

Keramikós stasjon som tilhøyrer Line 3 på Metró Athínas ligg ved sida av Tekhnópolis.

## Kjelder
Get 'Em Out by Friday

«**Get 'Em Out by Friday**» er ein song av Genesis frå albumet deira *[[Foxtrot av Genesis|Foxtrot]]* frå 1972. Eit konsertopptak av songen finst på konsertalbumet deira *[[Genesis Live]]* frå 1973.

## Oversyn
Songen tar form som eit futuristisk spel som startar frå 1970-talet og endar i 2012. Som «Harold the Barrel» og «The Fountain of Salmacis» frå det førre albumet *[[Nursery Cryme]]*, er songteksten delt mellom forskjellige roller, der Peter Gabriel ofte tilpassar vokalstilen sin til kvar rolle. 

Songen nyttar element av realitet og science fiction som ei form for samfunnskritikk av grådige selskap og undertrykking av private landeigarar i 1960- og 1970-åra i Storbritannia. Denne typen samfunnskritikk var ofte eit tema i den tidlege musikken til Genesis, særleg på det neste albumet *[[Selling England by the Pound]]*.

Songen fekk god omtale då albumet kom ut og Rutherford meinte at teksten var den beste Gabriel hadde skrive. 

Seint i 70-åra vart det laga ein teikneserie basert på *Get 'em out by Friday* av den franske teiknaren Jean Solé. Teksten vart omsett (med mange feil) av journalisten Alain Dister, og somme teikningar vart teikna av den kjende teiknaren Gotlib. Denne teikneserien vart publisert i magasinet *Fluide Glacial*.

## Medverkande
* Peter Gabriel – solovokal, fløyte, obo, basstromme, tamburin
* Steve Hackett – elektrisk og akustisk gitar
* Tony Banks – orgel, elektrisk piano, mellotron, akustisk gitar
* Mike Rutherford – bassgitar, basspedalar
* Phil Collins – trommer

## Kjelder

**Denne artikkelen bygger på «[[:en:Get &#39;Em Out by Friday|Get &#39;Em Out by Friday]]» frå ,  den 24. september 2012.* 
*** oppgav desse kjeldene:*
Smeaheia

**Smeaheia** er ein bydel i Sandnes kommune. Her bur det om lag 3500 personar. Dei første husa i Smeaheia blei bygde i 1913, i 2001 blei det bygd skule, barnehage og 700 bustader.

## Kjelder
Langåra

**Langåra**, eller **Nordre Langåra**, er ei 2 kilometer lang og 200 meter brei øy i Asker kommune, og ei av dei større øyane i Indre Oslofjord. Namnet *Nordre Langåra* vert nytta på kart og i andre samanhengar for å skilje denne øya frå ei anna øy sørover i Oslofjorden med same namnet, men som høyrer til Frogn kommune, og som formelt har fått namnet Søndre Langåra. Men i lokal daglegtale vert for det meste berre namnet Langåra nytta i båe høve.

Langåra i Asker ligg heilt aust i kommunen, skild frå øya Brønnøya innanfor med eit sund, Langårsundet, som på ei strekning vidare seg ut til det som vert kalla Middagsbukta, som er eit populært sted å ankre opp for fritidsbåtar som skal ha seg ein pause på turen på fjorden. Særleg Sankt Hanskvelden ligg det så tett med båtar her ved mange høve at det er sagt at ein kan gå turrskodd over bukta. Aust for Langåra ligg Høyerholmen. òg ei øy i Asker kommune, og rett sør ligg øyane Skaueren og Terneholmen. I vest ligg fem holmar, med Spannlokket som den næraste. Korkje Langåra eller granneøyane har vegsamband med andre øyar eller med fastlandet.

I geologisk meining ligg Langåra på kanten av Oslofeltet som ei langstrakt øy i sørvest-nordaustleg retning. Her er det for det meste folda havbunnsavsettingar frå kambrosilur, vende om lag 90°, med mykje skifer og kalkstein. Fram til etter andre verdskrigen var det enkel gruvedrift på øya, då kalksteinen kunne nyttast industrielt. Den gode kalksteinsgrunnen gjev frodig vegetasjon, og det veks mykje lauvskog her. I 2008 vart areal sørvest og nordaust på øya freda som naturreservat.

Oslo kommune kjøpte i 1923 heile Langåra som friluftsområde, og øya er særs populær, særleg for båtfolket, som finn seg plassar langs svaberga å legg til; andre må nytte seg av ei båtrute som berre går i sommarsesongen. Det er korkje private hytter eller hus på øya, og soleis ingen fastbuande, men i tidlegare tider var det ikkje uvanleg at hundrevis av familiar frå særleg Oslo, men òg Bærum og Asker, kunne leggje seg til her om sommaren med enkle telt eller med usle hytter laga av papp med listverk, som kunne vere til sjenanse for andre og forsøple øya. Tidlegare var det òg eit matvareutsal på øya, på «Butikken», som i dag vert disponert av Oslofjordens Friluftsråd som eit hus til utleige for feriegjestar. Organisasjonen Norsk Folkehjelp har vaktstasjon med førstehjelparar på Langåra i sommarsesongen.
Antikrigssongar

**Antikrigssongar** er songar skrivne eller spelt som protest mot all krig, krigshissing eller ei særskild væpna konflikt. 

## Døme

*«All Quiet on the Western Front» av Elton John og Bernie Taupin (1982, om første verdskrigen, men inspirert av Falklandskrigen)
*«And the Band Played Waltzing Matilda» av Eric Bogle (1971, om første verdskrigen, men mot Vietnamkrigen)
*«Billy Don't Be a Hero» av Paper Lace (1974)
*«Blowin' in the Wind» av Bob Dylan (1963)
*«Born in the USA» av Bruce Springsteen (1984, mot Vietnamkrigen)
*«Give Peace A Chance» av Plastic Ono Band (1969)
* «I Ain't Marching Anymore» av Phil Ochs (1964)
* «I-Feel-Like-I'm-Fixin'-to-Die Rag» av Country Joe and the Fish (1967)
*«I natt jag drömde» av Cornelis Vreeswijk, gjendikting av «Last Night I Had the Strangest Dream» av Ed McCurdy (1950)
*«Imagine» av John Lennon (1971)
*«Bring the Boys Back Home» av Pink Floyd (1979)
* «Harry Patch (In Memory Of)» av Radiohead (2009, om første verdskrigen)
* «In The Army Now» av Status Quo (1986)
*«Johnny I Hardly Knew Ye» (irsk folkesong frå 1800-talet)
*«Masters of War» av Bob Dylan (1963)
*«Miss Sarajevo» av Passengers (U2 og Brian Eno, 1993. Mot Bosnia-krigen)
*«No Man's Land» av Eric Bogle (1976, også kjend som «The Green Fields of France» og «Willie McBride», mot første verdskrigen)
*«Oliver's Army» av Elvis Costello (1979)
*«Russians» av Sting (1985, mot den kalde krigen)
*«Stay Down Here Where You Belong» av Irving Berlin (1914, mot første verdskrigen)
*«Sunday Bloody Sunday» av U2 (1983, om konflikten i Nord-Irland)
*«The Knife» av Genesis (1970)
*«Turn! Turn! Turn!» av Pete Seeger (1959)
*«Universal Soldier» av Buffy Sainte-Marie (1964)
*«Where Have All the Flowers Gone?» av Pete Seeger og Joe Hickerson (1955/1960)
*«With God on Our Side» av Bob Dylan (1964)

## Sjå òg
*Pasifisme

## Kjelder


**Denne artikkelen bygger på «[[:en:List of anti-war songs|List of anti-war songs]]» frå ,  den 25. september 2012.*
Blåhornet i Stranda

**Blåhornet**, også kalla *Fremste Blåhornet*,  er eit fjell som ligg mellom *Strandadalen* og Sunnylvsfjorden i Stranda kommune. Nordvest for toppen ligg Heimste Blåhornet på 1354 moh. Toppane kan greit nåast frå vest eller nord.

## Kjelder
* http://www.westcoastpeaks.com
Shifting Gears: A Bisexual Transmission

***Shifting Gears: A Bisexual Transmission***, eller berre ***Shifting Gears***, er ein kontroversiell GayVN Award-vinnande biseksuell pornofilm skriven og regissert av Chi Chi LaRue og gjeven ut av Channel 1 Releasing i 2008.

## Nominasjonar og prisar
*Shifting Gears: A Bisexual Transmission* vann GayVN Award 2009 i kategorien «beste biseksuelle film». Wolf Hudsom var nominert i kategorien «beste mannlege birolle», som den fyrste mannlege skodespelaren til å verte nominert i den kategorien for ein biseksuell film under GayVN Awards. Filmen var òg nominert under Grabby Awards i kategorien «beste kunstnariske retning», den fyrste for ein biseksuell film i den kategorien. Johnny Hazzard var nominert i kategorien «beste mannlege skodespelar», som den fyrste mannlege skodespelaren til å verte nominert i den kategorien for ein biseksuell film under Grabby Awards. 

## Kjelder

## Fotnotar
Rathenau

**Rathenau** kan vise til:

* Emil Rathenau (1838-1915) &ndash; tysk ingeniør og industrimann
* Walther Rathenau (1867-1922) &ndash; tysk industrimann og politikar
Unalaska

**Unalaska** er ein småby i Alaska i USA. Han ligg på øyane Unalaska og  på Aleutane vest i delstaten. I 2010 hadde Unalaska 4&nbsp;376 innbyggjarar. 

Byen dekkjer eit areal på 549,9 km² der 262,4 km² er vatn. Opp mot 59 % av innbyggjarane bur på Amaknak, der ein også finn hamna Dutch Harbour og Unalaska flyplass.

Staden var opphavleg folkesett av unanganfolk, eller aleutar. Namnet «Unalaska» er ei amerikanisering av det aleutiske namnet *Ounalashka* som tyder 'nær halvøya'. Russiske pelshandlarar kom til Unalaska med Stepan Glotov og mannskapet hans den 1. august 1759. Namnet «Dutch Harbour» stammar frå at russarane trudde eit nederlandsk skip hadde vore her først. 

## Kjelder


*
----
**Denne artikkelen bygger på «[[:nb:Unalaska|Unalaska]]» frå , og «[[:en:Unalaska, Alaska|Unalaska, Alaska]]» frå  den 26. september 2012.*  


## Bakgrunnsstoff
*Offisiell nettstad
Søndre Langåra

**Søndre Langåra** er ei lita øy på 0,25 rutekilometer som ligg aust i Oslofjorden, eit stykkje veg rett nordvest for Fagerstrand i Nesodden kommune, men som høyrer til grannekommunen i sør, Frogn kommune. På øya er det fritidshytter og ei freda tåkeklokke, ei mekanisk innretning som i farne tider slo sine klokkeklemt når det var tåke for å rettleie båttrafikken om leia og åtvare mot å segle på grunn.

For å skilje denne øya frå ei anna øy lenger nord i Oslofjorden som òg heiter Langåra, Langåra i Asker kommune, har desse to øyane fått som offisielle namn Søndre Langåra og Nordre Langåra, sjølv namna på øyane i den lokale talen berre er Langåra. I motsetnad til Søndre Langåra, er Nordre Langåra eit mykje nytta friluftsområde utan hyttar og privat eigedom, og soleis meir kjend for folk flest enn Søndre Langåra.

## Bakgrunnsstoff
Oslofjordens Friluftsråd

**Oslofjordens Friluftsråd** (**OF**) vart skipa i 1933 på eit møte der ordførarane frå dei fleste kommunane langs kysten frå svenskegrensa til Telemark tok del saman med båtforeiningar og andre organisasjonar som hadde interesse i trygge at ålmenta fekk tilgang til strandareal, og at vassforureininga skulle reduserast og ta slutt. Kystkommunane og fylkeskommunane er medlemer i organisasjonen saman med om lag 60 brukarforeiningar. Einskildpersonar kan melde seg inn som støttemedlem, og får i tillegg til å støtte opp om arbeidet, føremoner som rabatt på fritidshytter som organisasjonen disponerer til utleige, og kan gjere seg nytte av gunstige tilbod på kjøp av kart, bøker og anna.

Då organisasjonen vart skipa, var det mange som otta seg over at det skulle verte stendig verre for folk flest å kunne nytte Oslofjorden og strandareala kring fjorden til friluftsliv og båtliv, då den aukande utbygginga med hus og hytter i strandsona, og den aukande forureininga av vatnet som kom frå industrien og frå kloakksystema og andre tilhøve la hindringar i vegen. Sida 1930-åra har Oslofjordens Friluftsråd soleis hatt som si viktigaste oppgåve å syte for at ålmenta fekk tilgang til strender, svaberg og holmar ved å kjøpe areal eller få avtaler med grunneigarar om bruksrettar. Spesielt har rådet fått mange avtaler med Forsvaret om å nytte deira grunn i fredstid. Soleis har rådet vore med på å trygge at over tjue tusen dekar langs Oslofjorden har vorte friluftsområde. Mykje av dette ligg på fastlandet eller har samband med fastlandet, men  mange av areala er fyrst og fremst lagt til rette for dei som nyttar fritidsbåtar og kan nå dei på denne måten. Forvaltninga og drifta av areala er det hovudsakleg organisasjonen Skjærgårdtjenesten som tek seg av, som Oslofjordens Friluftsråd yter økonomisk stønad til, og har sekretariatet for.

På somme av friområda, særleg i Indre Oslofjord, ligg det frå før bygningar som med tida har vorte teke i bruk som fritidshus, såkalla kystledhytter, og kvart år er det meir enn 4000 som vitjar desse hyttene.

I og med at Oslofjorden Friluftsråd er interesseorganisasjon for friluftslivet, er organisasjonen høyringsinstans for planer og politiske saker som har med friluftslivet å gjere. Ein viktig faktor i arbeidet har òg vore innsatsen for Friluftsloven og for at allemannsretten i utmark ikkje vert svekka. På fritt grunnlag taler dessutan organisasjonen friluftslivets sak overfor Stortinget og departementa. Till dømes er det framleis ei aktuell sak å arbeide for minska forureining, sjølv om kvaliteten på vatnet i fjorden har betra seg vesentleg etter dei tiltaka som er gjort.

## Bakgrunnsstoff
* Oslofjordens Friluftsråds internettsider
Norsk Folkehjelp

**Norsk Folkehjelp** er ein norsk humanitær medlemsorganisasjon som vart skipa i 1939 som den humanitære og partipolitisk uavhengige solidaritetsorganisasjonen til den norske fagrørsla. Han har som oppgåve å syne internasjonal solidaritet i praksis ved å støtte utsette grupper som til dømes urfolk, fattige bønder, kvinner og ungdom, slik at dei sjølv vert i stand til å fremje interessene sine. Organisasjonen legg difor stor vekt på å finne dei rette samarbeidspartnarane i landa dei er engasjerte i, og gjere det mogleg for dei å drive arbeidet vidare sjølve.  

Organisasjonen er engasjert i meir enn 35 land og arbeider for rettferdig fordeling av makt og ressursar og vern om liv og helse ved å arbeide internasjonalt med langsiktig utviklingsarbeid, med rydding av eksplosiv og miner etter krig og konflikt, og med hjelpearbeid der det er akutt naud. Norsk Folkehjelp har arbeidd seg opp til å verte ein av dei fremste organisasjonane i verda på sivil, humanitær rydding av landminer, og har arbeidd aktivt både i Noreg og internasjonalt for å få til internasjonale forbod mot å lage og nytte landminer og klasevåpen.

Norsk folkehjelp er partipolitisk uavhengig, men ikkje politisk nøytral. Organisasjonen tek standpunkt i viktige samfunnsdebattar, og kan velje lokale samarbeidspartnarar som kan stå i opposisjon til, eller vere i konflikt med, makthavarane i landet sitt.

I Noreg driv Norsk Folkehjelp sanitets- og redningsteneste, og flyktning-, asyl- og integreringsarbeid.

## Kjelder

## Bakgrunnsstoff

*
Ben Andrews

**Ben Andrews** kan visa til:

* Ben Andrews, matematikar på det australske nasjonale universitetet.
* Ben Andrews (1942-1981), skodespelar frå USA
Olav Nilsen

**Nils Olav Nilsen** () var ein norsk fotballspelar, fødd på Roaldsøy i Stavanger. Han spela 17 sesongar for Viking Fotballklubb og var med å vinne tre seriemeisterskap og eitt cup-gull. Mellom 1962 og -71 spela han 62 landskampar for Noreg.

### Aktiv
Nilsen spela for det meste på midtbana, men var i periodar også midtspiss. I sin debutsesong var han med då Viking i 1959 vann sitt andre cupmeisterskap, med finalesiger 2-1 etter ekstraomgangar over Sandefjord Ballklubb.

Han debuterte på det norske fotballandslaget i juni 1962, og var gjennom 1960-åra ein sentral spelar på landslaget. I alt skåra han 19 landslagsmål, derimellom eitt av måla då Noreg vann med 3-0 over Jugoslavia på Ullevål stadion i ein VM-kvalifiseringskamp i juni 1965, høgdepunktet for norsk landslagsfotball på 1960-talet.

Nilsen var ein sentral spelar då Viking vann fire strake seriemeisterskap i tida 1972-75. Sjølv spela han på laget til og med 1974, og var deretter trenar for klubben då den fjerde meistertittelen vart sikra i 1975. Han spela sin siste kamp i cupfinalen 1974, der Viking tapte mot Oslo-klubben Skeid.

### Merittar
*Norsk seriemeister med Viking FK 1972, 1973, 1974
*Norsk cupmeister 1959 med Viking FK

## Kjelder

**Denne artikkelen bygger på «[[:nb:Olav Nilsen|Olav Nilsen]]» frå ,  den 25. september 2012.*
Brede Hangeland

**Brede Paulsen Hangeland** () er ein norsk fotballspelar, fødd i Houston i Texas i USA og oppvaksen i Stavanger. Sidan sommaren 2014  spela han for den engelske fotballklubben Crystal Palace FC, i tida 2008-14 spelte han for Fulham FC. Frå 2002 til 2014 spelte han 91 landskampar for Noreg, var kaptein for fotballandslaget frå august 2008. Hangeland spelar på midtstopparplass, men har også vore defensiv midtbanespelar. 

## Aktiv
Hangeland spelte frå 1998 for FK Vidar, ein klubb som deltok på nivå 3 i Noreg. I 2001 gjekk han over til toppserieklubben Viking, der han same sesongen var med å vinne cupfinalen. November 2002 debuterte han på det norske landslaget i ein kamp mot Austerrike som enda med norsk siger 1-0.

I januar 2006 teikna Hangeland kontrakt med den danske klubben FC København. Her spelte han i to år, klubben vann den danske seriemeisterskapen 2006/07. Januar 2008 vart han overført til London-klubben Fulham, der han var med på å berge plassen til klubben i toppdivisjonen. Gjennom sesongen 2009/10 spelte Fulham seg heilt fram til finalen i Europaligaen, der det etter ekstraomgangar enda med tap 1-2 mot Atletico Madrid frå Spania. Etter at Fulham rykte ned frå toppdivisjonen våren 2014, vart Hangeland fristilt av klubben. Om sommaren teikna han kontrakt med Premier League-klubben Crystal Palace, også denne heimehøyrande i London. 

### Merittar
*Dansk seriemeister 2007 med FC København
*Norsk cupmeister 2001 med Viking Fotballklubb
*Sølv i Europaligaen 2010 med Fulham FC

## Kjelder

**Denne artikkelen bygger på «[[:nb:Brede Hangeland|Brede Hangeland]]» frå ,  den 25. september 2012.*
Huangshi

**Huangshi** (kinesisk skrift 黄石; pinyin *Huángshí*) er eit byprefektur søraust i provinsen Hubei i det sentrale Kina, der det i søraust grensar mot provinsen Jiangxi. Byprefekturet har eit areal på 4&nbsp;645 km² og om lag 2,43 millionar ibuarar i 2010.

Huangshi ligg ved  søraustbreidda av Chang Jiang og grensar i vest mot Wuhan. Landskapet er prega av åsar og låge fjell, samt mange små og store innsjøar. Høgste fjellet er det 860 moh. høge Sjutoppsfjellet. Gjennomsnittstemperaturen i Hangshi er 17 °C og årleg nedbør 1&nbsp;400 mm.  Snø kan falle frå desember til februar.

Byprefekturet Huangshi omfattar fire bydistrikt (区 *qū*), eitt byfylke (市 *shì*) og eitt fylke (县 *xiàn*).

## Næring
Huangshi er,  gjennom nærleiken til storbyen Wuhan og som stoppestad for fleire av dei store jarnvegane i landet, samt lægje ved Chang Jiang, eit viktig nav i varetransporten og -distribusjonen. I prefekturet er det stor utvinning av mineral som jarn, mangan, gull, kopar, wolfram, molybden, sink, kobolt, sølv, gallium og thallium.

Landbruk er ei stor næringsgrein, der mange av vekstane går til mat, farmasi og parfyme.

## Samferdsle
Riksveg 106 i Kina går gjennom området. Han strekker seg frå Beijing og er innom mellom andre Hengshui, Kaifeng, Ezhou og Shaoguan på sin veg sør til Guangzhou i Sør-Kina.  

## Kjelder

**Denne artikkelen bygger på «[[:en:Huangshi|Huangshi]]» frå ,  den 26. september 2012.*  
 oppgav desse kjeldene:
*Huangshi, Britannica.com
*Huangshi population statistics, hsgtj.gov.cn
Emma Hjorths Hjem

**Emma Hjorths Hjem**, skipa 12. november 1898 av Emma Hjorth på Sjøvolden i Vollen i Asker kommune, flytta i 1903 til Tokerud i grannekommunen Bærum, var Noregs fyrste heim eller institusjon for psykisk utviklingshemma. Emma Hjorth dreiv heimen fram til 1915, då gav ho heile institusjonen til staten, og då vart institusjonen gjort til sentralinstitusjon for Sør-Noreg.

Frå 1915 til 1946 vart institusjonen drive som statleg institusjon under Kirke- og Undervisningsdepartementet, frå 1946 til 1996 under staten, deretter under Akershus fylkeskommune, og til sist under Bærum kommune, før han i 1996 vart lagd ned som fylgje av at den såkalla HVPU-reforma hadde vorte vedteke i 1991 (stortingsvedtaket om reformeringa av helsevernet for psykisk utviklingshemma). Ansvaret for dei psykisk utviklingshemma vart då ført over frå fylkeskommunane til kommunane, og dei særlege institusjonane eller heimane for psykisk utviklingshemma vart etter kvart lagde ned for at dei som budde der skulle få seg hjelp i vanlege bustader i kvar sine heimkommunar.

Broren til Emma Hjorth, læraren Johan Anton Lippestad, hadde i 1874 etablert den fyrste skulen for utviklingshemma i Noreg, Thorshaug Institut på Thorshaug (Torshov i Oslo), medan Emma Hjorth altså opna den fyrste institusjonen som òg skulle vere ein heim. Namnet på institusjonen hennar var opphavleg *Fru Hjorths Pleie- og Arbeidshjem for Dannelsesudygtige Aandssvage*. Før ho skipa institusjonen, og etter at ho tok den høgare lærerinneprøva, hadde ho frå 1879 arbeida med psykisk utviklingshemma på Thorshaug Institut. Ideen om ein institusjon, ein heim, hadde hun fått saman med broren etter å ha sett at det ikkje vart gjort noko for dei såkalla *dannelsesudygtige*. Mange av dei var gøymde vekk, eller dei kunne vere på legd, det vil seie å verte sende på omgang frå gard til gard for å få mat og husly ei viss tid på kvar stad, eller dei budde på fattighus.

## Bakgrunnsstoff
Internettsider om soga til dei utviklingshemma
Ekstensiv eigenskap

Ein **ekstensiv eigenskap** er ein eigenskap eit kjemisk stoff har avhengig av mengda av stoffet. Volum og masse døme på dette.
Kaisa Aglen

**Kaisa Årflot Aglen** () er ein norsk lyrikar frå Volda. Aglen har studert filosofi og er busett i Trondheim.

Ho debuterte i 2012 med diktsamlinga *Kvar i kroppen sit ingenting*. på Det Norske Samlaget. Bokmeldaren Ingunn Økland omtalte samlinga som ein «eksperimentell undergangssyklus».

## Bibliografi
* 2012 &ndash; *Kvar i kroppen sit ingenting* &ndash; diktsamling
* 2016 &ndash; *Mellom krig* &ndash; diktsamling
* 2023 &ndash; *Eit større regn* &ndash; diktsamling

## Referansar

## Bakgrunnsstoff
* Intervju med Kaisa Aglen i ''Framtida''
Siw-Anita Kirketeig

**Siw-Anita Kirketeig** () er ein norsk forfattar frå Vassdalen i Fjaler kommune i Sunnfjord.

Kirketeig har studert ved Skrivekunstakademiet i Hordaland (2008-2009) og ved Kunsthøgskulen i Bergen. Ho er syster til Linda Marie Kirketeig.

Siw-Anita Kirketeig debuterte i 2012 med lyrikkboka *Alt kjød er grønt gras*.

## Bibliografi
### Bøker
* 
### I bøker - eit utval
*
* 
* 
### Omsetjingar - eit utval
*
*

## Kjelder
*

;Referansar


## Bakgrunnsstoff
* Presentasjon av Siw-Anita Kirketeig på nettstaden til Samlaget
* Bergen offentlige bibliotek 
* Om Siw-Anita Kirketeig i Lokalhistoriske artiklar Sogn og Fjordane
Charisma Records

**Charisma Records** var eit britisk plateselskap grunnlagt i 1969 av den tidlegare journalisten Tony Stratton-Smith, som då òg var manager for banda The Nice, Bonzo Dog Band og Van der Graaf Generator. Han kunne ikkje finne nokre plateselskap som ville gje desse banda platekontrakt, så han starta sitt eige plateselskap og gav ut Van der Graaf Generator-albumet *[[The Least We Can Do is Wave to Each Other]]* på eigahand. 

Charisma Records vart distribuert av Phonogram Records i Europa og av Buddah Records i USA frå 1971. Før 1971 hadde Charisma nytta fleire ulike distributørar i USA, som til dømes ABC Records, Dunhill Records, Impulse Records og Elektra Records. I tillegg stod Atlantic Records for fleire USA-utgjevingar for Charisma i åra frå 1973 til 1992.

Dei mest suksessrike artistane deira var Genesis, Peter Gabriel, Julian Lennon og Monty Python. Dei gav òg ut musikk av Van der Graaf Generator, The Nice, Lindisfarne og Alan Hull, Hawkwind, The Alan Parsons Project, Clifford T. Ward, String Driven Thing, Jack The Lad, Audience, Vivian Stanshall, Brand X, Sir John Betjeman og Malcolm McLaren. Soloalbuma til Peter Hammill, Tony Banks og Steve Hackett i 1970-åra kom òg ut på Charisma Records.

I 1983 vart Charisma Records kjøpt opp av Virgin Records, men fortsette å operere aktivt fram til 1992 då Virgin kjøpte opp EMI og la verksemda til Charisma inn under houedselskapet Virgin. Einskilde ny-utgjevingar som opphavleg vart utgjeve på Charisma, er i den seinare tida vorte utgjeve på EMI.

Charisma Records har no gjennoppstått via EMI sin Angel Music Group.

## Sjå òg
* Genesis
* Peter Gabriel
* Van der Graaf Generator
* Monty Python

## Kjelder

**Denne artikkelen bygger på «[[:no:Charisma Records|Charisma Records]]» frå , og «[[:en:|Charisma Records]]» frå  den 27. september 2012.*  
 

## Bakgrunnsstoff
* Samlar-nettstad med diskografi
* Tony Stratton-Smith og The Marquee Club 
* Charisma Label – plateomslag og kunstnarane på www.collectable-records.ru
* The Famous Charisma Label 1969 – 1986. Ei bok om Charisma Records 
* Det noverande Charisma på AngelMusicGroup.net
Sarm Studios

**SARM Studios** (tidlegare kalla **SARM West Studios**) var eit platestudio i Notting Hill i London. Studioet vart oppretta av Chris Blackwell, grunnleggaren av Island Records, og heitte opphavleg **Basing Street Studios**. Det har òg tidlegare vorte kalla **Island Studios**.

Studioa vart bygde i ei tidlegare kyrkje som ikkje lenger er i bruk, og Blackwell spelte inn musikk med fleire artistar der for Island Records, som Iron Maiden, Bob Marley, Steve Winwood, Free, Bad Company, Robert Palmer, Jimmy Cliff, Nick Drake, Fairport Convention, King Crimson, John Martyn, Mott the Hoople, Quintessence, Roxy Music, Brian Eno, Sparks, Cat Stevens, Spooky Tooth, Traffic, If, Jethro Tull, Average White Band og Sensational Alex Harvey Band. 

Studioet vart òg nytta av andre artistar som ikkje var på Island Records, som The Clash, Pet Shop Boys, KT Tunstall, Depeche Mode, The Eagles, Dire Straits, East 17, Boyzone, Emerson, Lake & Palmer, The Rolling Stones, Genesis, Led Zeppelin, Joan Armatrading og Lighthouse Family.

I 1970 vart to kjende album spelte inn i studioa samstundes: Led Zeppelin sitt *[[Led Zeppelin IV]]* og Jethro Tull sitt *[[Aqualung]]*. Bob Marley & The Wailers og the Rolling Stones var òg i studioa samstundes ei stund i 1973. Marley budde eit år i ein leilegheit over SARM, og den personlege kokken hans var kokk ved SARM det meste av 1980-åra. Queen leigde studioet sommaren 1977 og spelte inn det meste av albumet deira *[[News of the World]]* der, inkludert hitten «We Are the Champions». Domkyrkjeorgeleg på George Michael-albumet *[[Faith av George Michael|Faith]]* vart òg spelt inn der. 

I november 1984 vart Studio 1 ved Sarm West nytta for innspelinga av «Do They Know It's Christmas» av Band Aid til støtte for sveltekatastrofen i Etiopia 1984-1985. 

Studioa er i dag eigd av SPZ Group, som er eit eigarselskap eigd av Trevor Horn og kona hans Jill Sinclair. Sarm Studios husar òg kontora til dei SPZ-eigde plateselskapa ZTT Records og Stiff Records, og forlaga Perfect Songs og Unforgettable Songs.

## Kjelder

**Denne artikkelen bygger på «[[:en:Sarm West Studios|Sarm West Studios]]» frå ,  den 27. september 2012.* 
*** oppgav desse kjeldene:*

## Bakgrunnsstoff
* Offisiell nettstad 
* SPZ Group 
* RecordProduction.com
Mykonos: LKP Casting 03

***Mykonos: LKP Casting 03*** er ein homoseksuell pornofilm regissert av Ettore Tosi for Lucas Kazan Productions i 2003. Filmen vart spelt inn i Italia og på dei greske øyane. I 2004 vann GayVN Award i kategorien «Best Amateur Video».

## Kjelder

## Fotnotar

## Bakgrunnsstoff
* Lucas Kazan: Mykonos: LKP Casting 03
* 
* iafd om Mykonos: LKP Casting 3
Xiangyang

**Xiangyang** (kinesisk: 襄樊; pinyin: *Xiāngfán*) er eit byprefektur nord i provinsen Hubei i det sentrale Kina, med grense mot provinsen Henan. Byprefekturet har eit areal på 19&nbsp;700 km² og 5,5 millionar ibuarar i 2010.

Byprefekturet Xiangyang omfattar tre bydistrikt (区 *qū*), tre byfylke (市 *shì*) og tre fylke (县 *xiàn*).

### Næring
Xiangyang har store vasskraftressursar. Mineralførekomstane omfattar rutil, ilmenitt, fosfor, baryt, kol, jarn, aluminium, gull, mangan, salpeter og bergsalt. Reservane av rutil og ilmenitt er mellom dei største i Kina. Tekstilproduksjon er hovudnæring i byen Xiangfan, andre store næringar er maskinproduksjon, kjemisk industri, elektronikk, samt framstilling av byggevarer. I byen Xiangfan har bilprodusenten Dongfeng sitt hovudsete.

Landbruk er ei viktig næring, der dyrking av korn, bomull, vekstar som gjev vegetabilske oljar, tobakk, te og frukt gjev dei største avlingane.

### Samferdsle
Kinas riksveg 207 går gjennom prefekturet, både gjennom dei tre byane i prefekturet og gjennom fylket Yicheng. Denne viktige trafikkåra tek til i Xilinhot i Indre Mongolia, nær grensa mot Mongolia, leiar derifrå sørover og endar i Hai'an, ein by som ligg i Xuwen fylke sør på Leizhouhalvøya i provinsen Guangdong.

## Kjelder

**Denne artikkelen bygger på «[[:en:Xiangyang|Xiangyang]]» frå ,  den 27. september 2012.*
Flosteinnibba

**Flosteinnibba** er ein fjelltopp i Stranda kommune på Sunnmøre. Han ligg mellom Strandadalen på vestsida og Sunnylvsfjorden på austsida og er ein del av Sunnmørsalpane.

## Bakgrunnsstoff og kjelder
* http://www.westcoastpeaks.com